rejauldu/bengali-wikipedia huggingface dataset:
আশিস গর্গ একজন ভারতীয় শিক্ষা ভবিষ্যৎবিদ এবং রিকো ইণ্ডিয়ার অ-নির্বাহী পরিচালক।   শিক্ষামূলক কার্যক্রম  একজন শিক্ষা ভবিষ্যৎবিদ হিসেবে তিনি উদীয়মান বৈশ্বিক প্রবণতাগুলি অধ্যয়ন করেন এবং কে-১২ শিক্ষার প্রেক্ষাপটে তাদের সমস্যা ও সুযোগগুলি অনুসন্ধান করেন। তিনি 'ইনোভেশন রেডি ওভার কেরিয়ার রেডি' (কেরিয়ার প্রস্তুতের চেয়ে উদ্ভাবনের জন্য প্রস্তুত) আদর্শের একজন জোরালো সমর্থক। তিনি তাঁর 'ডিসকভার টুমরো প্রোগ্রেসিভ প্রিন্সিপালস ওয়ার্কশপ'-এর জন্য বেশি পরিচিত। তিনি বিশ্বাস করেন যে ভবিষ্যতে স্বপ্ন দেখার এবং সমৃদ্ধ ও পরিপূর্ণ জীবনযাপন করার ক্ষেত্রে মানুষের ক্ষমতা নির্ভর করে আমরা আজ কি সিদ্ধান্ত নিই তার ওপর। তিনি বলেন 'ভবিষ্যত এমন কিছু নয় যা আমাদের সাথে ঘটে, বরঞ্চ এটি এমন কিছু যা আমরা তৈরি করি।' এই প্রেক্ষাপটে 'সম্ভবপর' বা 'সম্ভাব্য' ভবিষ্যতের তুলনায় 'পছন্দের' ভবিষ্যতের জন্য তাঁর অনুসন্ধান তাঁর কাজকে শিক্ষায় ভবিষ্যতের প্রতি প্রতিশ্রুতির দিকে চালিত করে।  জাতিসংঘের আইসিটি টাস্ক ফোর্সের প্রাক্তন সদস্য হিসেবে শিক্ষাগত প্রযুক্তি এবং যুব উন্নয়নের সাথে তাঁর অভিজ্ঞতার ফলে তিনি শিক্ষার ভবিষ্যত নির্ধারণের জন্য একটি দৃষ্টিভঙ্গি পেয়েছেন। তিনি ভারত, মধ্যপ্রাচ্য এবং আফ্রিকা জুড়ে দেশগুলির সরকার, শিক্ষা বোর্ড এবং প্রগতিশীল স্কুল নেতাদের উপদেশ দেন এবং তাঁদের সাথে পরামর্শ করেন। তিনি জাতীয় ও আন্তর্জাতিক ফোরামে আমন্ত্রিত একজন বক্তা। ফোরামের মধ্যে রয়েছে ওয়ার্ল্ড সামিট অন দ্য ইনফরমেশন সোসাইটি (ডব্লিউএসআইএস), ওয়ার্ল্ড ইকোনমিক ফোরাম (ডব্লিউইএফ), বিশ্বব্যাংক এবং এশিয়া, আফ্রিকা ও ইউরোপে জাতিসংঘের সভা। তিনি বেশ কয়েকটি আইসিটি এবং শিক্ষা পুরস্কারের পর্যালোচক হিসেবেও কাজ করেন।   পরিচালক পদ  আশিস গর্গ ইকোনমিক টাইমস এডুকেশন ইনিশিয়েটিভ - 'শিক্ষার ভবিষ্যৎ (২০১৪-২০১৬)'-এর উপদেষ্টা বোর্ডের চেয়ারম্যান। তিনি রিকো ইণ্ডিয়া লিমিটেড,Ashish Garg: Executive Profile & Biography – Businessweek. Bloomberg.com (23 July 2014). Retrieved on 2015-11-30.  ইউনেস্কোর ওপেন নলেজ কমিউনিটি এবং নর্থ ইস্ট ডেভেলপমেন্ট ফাউণ্ডেশনের বোর্ডে আছেন। তিনি ভারত সরকারের মানবসম্পদ উন্নয়ন মন্ত্রকের কৌশলগত উপদেষ্টা হিসেবে শিক্ষায় ভারতের জাতীয় আইসিটি নীতি তৈরিতে নেতৃত্ব দিয়েছিলেন। তিনি রাজস্থান শিক্ষা উদ্যোগের উন্নয়নেও নেতৃত্ব দিয়েছিলেন, এটি রাজস্থান সরকার, বিশ্ব অর্থনৈতিক ফোরাম এবং ভারতীয় শিল্প কনফেডারেশনের সাথে অংশীদারিত্বে একটি বহু-অংশীদার শিক্ষা প্রকল্প। শিক্ষাক্ষেত্রে বহু-অংশীদার অংশীদারিত্বের একজন বিশেষজ্ঞ হিসেবে তিনি বেশ কয়েকটি প্রকাশনার লেখক।   শিক্ষাগত যোগ্যতা  আশিষ ইংরেজি সাহিত্যে সম্মান এবং জাতীয় বৃত্তি পুরস্কার সহ স্বর্ণপদক বিজয়ী। তিনি শিক্ষা এবং মানবসম্পদ ব্যবস্থাপনায়ও ডিগ্রি অর্জন করেছেন।   তথ্যসূত্র    বহিঃসংযোগ    আশিস গর্গের ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অপর্যালোচিত অনুবাদসহ পাতা বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:ভারতীয় শিক্ষাবিদ
আমারাহ () দক্ষিণ-পূর্ব ইরাকের একটি শহর এবং মায়সান প্রদেশের রাজধানী। শহরটি টাইগ্রিস নদীর দুই তীরে ইরান-ইরাক সীমান্ত থেকে ৫০ কিলোমিটার অভ্যন্তরে অবস্থিত। শহরটি টাইগ্রিস ও ইউফ্রেটিস নদীর মধ্যবর্তী স্থানে অবস্থিত ১৬ হাজার বর্গকিলোমিটার আয়তনের ত্রিভুজাকৃতির জলা এলাকার উত্তর শীর্ষ নির্দেশ করছে। আমরাহ শহরের অর্থনীতি খামারজাত দ্রব্য যেমন চাল, খেজুর এবং ভেড়ার উপর নির্ভরশীল। ১৯৮০-র দশকে এখানে সরকার নতুন কিছু ঘাট নির্মাণ করে। এখানে জাপানি-নির্মিত একটি হাসপাতালও আছে। আমারাহ সড়কপথে অন্যান্য প্রধান ইরাকি নগরের সাথে যুক্ত।  ১৮৬০-এর দশকে উসমানীয় সাম্রাজ্যের একটি সামরিক সীমান্ত ঘাঁটি হিসেবে আমারাহ প্রতিষ্ঠা করা হয়। আমারাহ থেকে উসমানীয়রা স্থানীয় বানু লাম এবং আল বু মুহাম্মাদ নামের দুই গোত্রের দীর্ঘকালীন বিবাদ মীমাংসার চেষ্টা করে। শহরটি উসমানীয় সাম্রাজ্যের আল-আমারাহ প্রদেশের রাজধানীতে পরিণত হয়। প্রশস্ত ও আধুনিক রাস্তা দিয়ে তৈরি শহরটি একটি বড় বাজার শহরে পরিণত হয় এবং টাইগ্রিসের উপরে চলাচলকারী স্টিমারগুলির জ্বালানি পুনরায় ভরার কেন্দ্রের কাজ করে। ১৯১৫ সালে ১ম বিশ্বযুদ্ধের সময় ব্রিটিশ সেনারা উসমানীয়দের কাছ থেকে আমারাহ শহর দখলে নিয়ে নেয়।  ১৯৯১ সালের উপসাগরীয় যুদ্ধে মার্কিন-নেতৃত্বাধীন শক্তি এই শহরের উপর ব্যাপক বোমাবর্ষণ করে এবং টাইগ্রিসের উপর দিয়ে শহরকে বাগদাদ ও বসরার সাথে সংযোগকারী বহু সেতু ধ্বংস হয়ে যায়। আমারাহ শহর একটি শিয়া অধ্যুষিত শহর এবং এখানকার শিয়ারা ১৯৯১ সালের মার্চে সাদ্দাম হোসেনের বিরুদ্ধে বিদ্রোহ করে। তবে ইরাকি সরকার শক্ত হাতে এগুলি দমন করেন। দমনের ফলে শহরের হাজার হাজার অধিবাসী কাছের জলাভূমিগুলিতে এবং ইরানে পালিয়ে যায়। ১৯৯২ সালে সরকার ভেঙে পড়া সেতুগুলি পুনর্নির্মাণ সমাপ্ত করে।  বর্তমানে এখানে ৪ লক্ষেরও বেশি লোক বাস করেন। এলাকাটি বুননশিল্প এবং রূপার তৈজসপত্রের জন্য পরিচিত।   তথ্যসূত্র    তথ্যসূত্র   ---  বিষয়শ্রেণী:ইরাকের শহর
আন নদওয়া () দারুল উলুম নদওয়াতুল উলামা থেকে প্রকাশিত একটি ভূতপূর্ব মাসিক উর্দু সাহিত্য সাময়িকী। ১৯০৪ সালে এটি প্রতিষ্ঠা করেন উর্দু সাহিত্যের পঞ্চস্তম্ভের অন্যতম শিবলী নোমানী। প্রথম দিকে পত্রিকাটির সম্পাদনার দায়িত্বে ছিলেন শিবলী নোমানী ও হাবিবুর রহমান খান শেরওয়ানি। সাহিত্য মানের কারণে তৎকালে পত্রিকাটি লেখক হিসেবে পরিচিত ও স্বীকৃতি লাভ করার মাধ্যম হিসেবে বিবেচিত হত। ভারতের প্রথম শিক্ষামন্ত্রী আবুল কালাম আজাদ এই পত্রিকার সহকারী সম্পাদক ছিলেন।   ইতিহাস  ১৯১৩ সালের জুলাইয়ে শিবলী নোমানী দারুল উলুম নদওয়াতুল উলামা থেকে পদত্যাগ করার পর পত্রিকাটি বন্ধ হয়ে যায়। ১৯১৪ সালের জুলাইয়ে ইকরামুল্লাহ নদভীর সম্পাদনায় পত্রিকাটি দ্বিতীয়বারের মত প্রকাশিত হয়। তবে ১৯১৬ সালের ডিসেম্বরে এটি পুনরায় বন্ধ হয়ে যায়। দীর্ঘসময় পর ১৯৪১ সালে সুলাইমান নদভী নদওয়াতুল উলামার প্রতি বেশি মনোযোগী হয়ে পড়েন। তখন তিনি পত্রিকাটি পুনরায় চালু করেন। তৃতীয় বারের মত প্রকাশে পত্রিকাটির সম্পাদক ছিলেন আবুল হাসান আলী হাসানী নদভী ও আবদুস সালাম কিদওয়াঈ নদভী। পত্রিকাটিতে নিয়মিত লেখালেখি করতেন সুলাইমান নদভী, হাবিবুর রহমান খান শেরওয়ানি, আব্দুল মাজেদ দরিয়াবাদি ও জিয়াউল হাসান নদভী। অর্থ সঙ্কটের কারণে পত্রিকাটি ১৯৪২ সালের ফেব্রুয়ারিতে বন্ধ হয়ে যায়।   ধারাবাহিক  ১৯৪০ সালের নভেম্বর থেকে "যেসব কিতাবের কাছে আমি ঋণী " শিরোনামে ১৫ জন প্রতিষ্ঠিত লেখকদের একটি ধারাবাহিক লেখা প্রকাশিত হয়। তাদের মধ্যে রয়েছেন: নওয়াব সদর ইয়ারজং, হাবিবুর রহমান খান শেরওয়ানি, সুলাইমান নদভী, মানাজির আহসান গিলানি, আব্দুল মাজেদ দরিয়াবাদি, আবদুল বারী নদভী, নওয়াব আলী, উবাইদুল্লাহ সিন্ধি, আব্দুল আযিয মায়মানী, ইজাজ আলী আমরুহী, শাহ হালিম আতা, সৈয়দ তালহা, বদরুদ্দীন আলাভী, সাইদ আহমদ আকবরাবাদী, মিয়া বশির আহমদ ও খাজা গোলামুস সায়্যিদাইন।   তথ্যসূত্র    বহিঃসংযোগ   কয়েকটি সংখ্যা  বিষয়শ্রেণী:মাসিক ম্যাগাজিন বিষয়শ্রেণী:১৯০৪-এ প্রতিষ্ঠিত বিষয়শ্রেণী:উর্দু ভাষার ম্যাগাজিন বিষয়শ্রেণী:ইসলামি ম্যাগাজিন বিষয়শ্রেণী:দেওবন্দি ম্যাগাজিন বিষয়শ্রেণী:নদওয়াতুল উলামা
আসলি দেমিরগ্যুচ-কুন্ট () একজন তুর্কি অর্থনীতিবিদ। তিনি বিশ্ব ব্যাংকের ইউরোপ ও মধ্য এশিয়া অঞ্চলের প্রাক্তন প্রধান অর্থনীতিবিদ এবং বর্তমানে সেন্টার ফর গ্লোবাল ডেভেলপমেন্টের একজন অনাবাসিক বৃত্তিধারী গবেষক (ফেলো)।"Asli Demirgüç-Kunt" The World Bank. Retrieved October 6, 2022. তিনি কর্মজীবনের ৩৩ বছর বিশ্বব্যাংকে অতিবাহিত করেন। সেখানে তিনি গবেষণা পরিচালক, উন্নয়ন নীতি পরিচালকসহ আরও বিভিন্ন পদে কাজ করেন। তিনি একশতেরও বেশি গবেষণাপত্র ও অনেক বই রচনা করেছেন। উচ্চশিক্ষায়তনিক ক্ষেত্রে অর্থনীতি বিষয়ে তিনি বিশ্বের সবচেয়ে বেশি উদ্ধৃত অর্থনীতি গবেষকদের একজন।'The 50 Most Influential Turkish Americans" TurkofAmerica, Volume 13 Issue 40, page 54, April 9, 2014. Retrieved October 11, 2022. ২০১৫ সালের জুন মাসে তাকে ওয়ার্ল্ড ইকোনমিক ফোরাম নামক সংঘটি বিশ্বের সেরা ১০ নারী অর্থনীতিবিদদের একজন হিসেবে উল্লেখ করে।   তথ্যসূত্র   বিষয়শ্রেণী:তুর্কি অর্থনীতিবিদ বিষয়শ্রেণী:নারী অর্থনীতিবিদ বিষয়শ্রেণী:জীবিত ব্যক্তি বিষয়শ্রেণী:বিশ্ব ব্যাংকের ব্যক্তি
কলমি শাক (Ipomoea aquatica) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, river spinach,http://www.filipinofoodrecipes.net/adobong_kangkong.htm water morning glory, water convolvulus, Chinese spinach, Swamp cabbage এবং এশিয়ার কিছু অঞ্চলে Kangkong http://www.stuartxchange.org/Kangkong.html।   বিবরণ  কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়।    চাষাবাদ  থাম্ব|ডান|কলমি শাক পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয় ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে।  মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারণে সেদেশে এটি 'বিরক্তিকর আগাছা' (noxious weed) রূপে গণ্য।   পুষ্টি তথ্য  প্রতি ১০০ গ্রাম কলমি শাকের পুষ্টিমান : পানি- ৮৯ ৭ গ্রাম,  আমিষ – ৩ ৯ গ্রাম,  লৌহ – ০ ৬ গ্রাম, শ্বেতসার – ৪ ৪ গ্রাম,  আঁশ – ১ ৪ গ্রাম,  ক্যালসিয়াম – ০ ৭১ মিলিগ্রাম,  থায়ামিন – ০ ৯ মিলিগ্রাম,  নায়াসিন – ১ ৩ মিলিগ্রাম, ভিটামিন সি – ৪৯ মিলিগ্রাম,  ক্যালোরি – ৩০ কিলো ক্যালোরি।   উপকারিতা  ১. কলমি শাকে ক্যালসিয়াম থাকে বলে এই শাক হাড় মজবুত করতে সাহায্য করে। তাই ছোটবেলা থেকেই শিশুদের কলমি শাকের ভাজা বা তরকারি খাওয়ানো উচিত।  ২. এই শাকে রয়েছে প্রচুর পরিমানে ভিটামিন সি। ভিটামিন রোগ প্রতিরোধ করে।  ৩. কলমি শাক বসন্ত রোগের প্রতিষেধক হিসেবে কাজ করে।  ৪. পর্যাপ্ত পরিমাণে লৌহ থাকায় এই শাক রক্ত শূন্যতার রোগীদের জন্য দারুণ উপকারী।  ৫. জন্মের পর শিশু মায়ের বুকের দুধ না পেলে মাকে কলমি শাক রান্না করে খাওয়ালে শিশু পর্যাপ্ত পরিমাণে দুধ পাবে।  ৬. নিয়মিত কলমি শাক খেলে কোষ্ঠকাঠিন্য দূর হয়।   গুণাগুণ  ফোড়া হলে কলমি পাতা একটু আদাসহ বেটে ফোড়ার চারপাশে লাগালে ফোড়া গলে যাবে এবং পুঁজ বেরিয়ে শুকিয়ে যাবে।  পিঁপড়া, মৌমাছি কিংবা পোকামাকড় কামড়ালে কলমি শাকের পাতা ডগা সহ রস করে লাগালে যন্ত্রণা কমে যায়। এছাড়া  কোষ্ঠ কাঠিন্য হলে কলমি শাকের সঙ্গে আখের গুড় মিশিয়ে শরবত বানিয়ে সকাল-বিকাল এক সপ্তাহ খেলে ভালো উপকার পাওয়া যাবে।আমাশয়ও এ শরবত কাজ করে।  গর্ভাবস্থায় মায়েদের শরীরে পানি আসে। কলমি শাক বেশি করে রসুন দিয়ে ভেজে তিন সপ্তাহ খেলে পানি কমে যায় অনেক ক্ষেত্রে।  প্রসূতি মায়েদের শিশুরা যদি মায়ের দুধ কম পায় তাহলে কলমি শাক ছোট মাছ দিয়ে রান্না করে খেলে মায়ের দুধ বাড়ে।  আরও দেখুন   হলুদ কলমি   তথ্যসূত্র   বিষয়শ্রেণী:শাক বিষয়শ্রেণী:গুল্ম বিষয়শ্রেণী:ঔষধি উদ্ভিদ বিষয়শ্রেণী:১৭৭৫-এ বর্ণিত উদ্ভিদ বিষয়শ্রেণী:এশীয় সবজি
পাল (সংস্কৃত:पाल) ভারত ও বাংলাদেশের মানুষদের দ্বারা ব্যবহৃত একটি সাধারণ পদবি। ঐতিহ্যগতভাবে 'পাল' শব্দটি সংস্কৃত পাল থেকে উদ্ভূত হয়েছে যার অর্থ রক্ষাকর্তা বা পালক। পাল পদবিযুক্ত মানুষ অন্যান্য দেশগুলিতেও দেখা যায়।   পাল পদবিযুক্ত বিখ্যাত ব্যক্তিবর্গ  রাজনীতিবিদ:  বিপিন চন্দ্র পাল (১৮৮৮-১৯৩২), ভারতীয় স্বাধীনতা যোদ্ধা, সাংবাদিক, লেখক  কৃষ্টদাস পাল (১৮৩৯-১৮৮৪), রাজনীতিবিদ, সাংবাদিক, বক্তা এবং হিন্দু প্যাট্রিয়টের সম্পাদক  রুপচাঁদ পাল (জন্ম ১৯৩৬), রাজনীতিবিদ  জগদম্বিকা পাল (জন্ম ১৯৬০), উত্তর প্রদেশের প্রাক্তন মুখ্যমন্ত্রী আইনজ্ঞ:  দেবী প্রসাদ পাল (জন্ম ১৯২৭), ভারতীয় আইনজীবী, বিচারক এবং মন্ত্রিপরিষদ মন্ত্রী  রুমা পাল (জন্ম ১৯৪৪), ভারতীয় সুপ্রিম কোর্টের বিচারক  রাধাবিনোদ পাল (১৮৮৬-১৯৬৭), বিচারক  বিজ্ঞানী:  অনাদিশ পাল (জন্ম ১৯৬৩), আবিষ্কারক এবং কবি  শংকর কে পাল, বিজ্ঞানী এবং গবেষক, আইএসআই-কলকাতা পরিচালক  সৌরভ পাল, বিজ্ঞানী ও গবেষক, পুনে জাতীয় রাসায়নিক ল্যাবরেটরির পরিচালক, ভারতের কোয়ান্টাম রসায়নের অগ্রণী ব্যক্তিত্ব।  বিনোদন:   ইমরান পাল (ইমরান খান), বলিউড অভিনেতা  আলেকসান্দ্র পাল (জন্ম ১৯৮৮), রাশিয়ান অভিনেতা  অর্পিতা পাল, বাঙালি অভিনেত্রী  কলিন পাল (১৯২৩-২০০৫), অভিনেতা ও পরিচালক (বিপিন চন্দ্র পালের নাতি)  জয় পাল, ব্রিটিশ সংগীতশিল্পী  মনীষ পাল, ভারতীয় অভিনেতা, কৌতুক অভিনেতা এবং টিভি হোস্ট  নিরঞ্জন পাল (১৮৮৯-১৯৯৯), চিত্রনাট্যকার ও পরিচালক (বিপিন চন্দ্র পালের পুত্র)  সুনীল পাল, বাঙালি অভিনেতা এবং কৌতুক অভিনেতা  সোহিনী পাল, বাঙালি অভিনেত্রী (তাপস পলের মেয়ে)  তাপস পাল, বাঙালি অভিনেতা  ক্রীড়া:   বাচেন্দ্রি পাল, এভারেস্টে আরোহণকারী প্রথম ভারতীয় মহিলা  গোষ্ঠ পাল (১৮৯৬-১৯৭৬), ফুটবল খেলোয়াড়  জোসেফ পল, আমেরিকান ফুটবল খেলোয়াড়  রাজিন্দর পাল, ক্রিকেটার  সুব্রত পাল, ফুটবল খেলোয়াড়  তামারা পল (জন্ম ২০০০), হাঙ্গেরিয়ান হ্যান্ডবলার  অন্যান্য:  গোগী সরোজ পাল, শিল্পী  কৃষ্ণ পাল (১৭৬২–১৮২২), প্রথম দিকের ভারতীয় খ্রিস্টধর্মে রূপান্তরিত  মুরুগান পাল, উদ্যোক্তা   আরও দেখুন   বাঙালি হিন্দুদের পদবিসমূহ  বাঙালি মুসলিমদের পদবিসমূহ   তথ্যসূত্র   বিষয়শ্রেণী:পদবিসমূহ বিষয়শ্রেণী:বাঙালি হিন্দু উপাধি বিষয়শ্রেণী:ভারতীয় পদবি বিষয়শ্রেণী:কায়স্থ
শ্রীলঙ্কাদীপা ছিল টাইমস অফ সিলন লিমিটেড (টিওসিএল) দ্বারা প্রকাশিত সিলনের একটি সিংহলী ভাষার সাপ্তাহিক সংবাদপত্র।  এটি ১৯৫১ সালে প্রতিষ্ঠিত হয়েছিল এবং কলম্বো থেকে প্রকাশিত হয়েছিল।  ১৯৬৬ সালে এর গড় বিক্রয় ছিল ১১৮,৫৬১।  ১৯৭০ সালে এটির গড় প্রচলন ছিল ১৩৩,০৯৩, ১৯৭৩ সালে ৮৫,৬৫৪ এবং ১৯৭৬ সালে ৫৫,০০০।    তথ্যসূত্র   বিষয়শ্রেণী:১৯৫১-এ প্রতিষ্ঠিত প্রকাশনা বিষয়শ্রেণী:টাইমস অফ সিলন লিমিটেড বিষয়শ্রেণী:শ্রীলঙ্কার বিলুপ্ত রবিবারের সংবাদপত্র বিষয়শ্রেণী:শ্রীলঙ্কার বিলুপ্ত ইংরেজি ভাষার সংবাদপত্র বিষয়শ্রেণী:১৯৫১-এ সিলনে প্রতিষ্ঠিত
শেগাঁও () ভারতের মহারাষ্ট্র রাজ্যের বুলদানা জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৬ মিটার (৯০৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শেগাঁও শহরের জনসংখ্যা হল ৫২,৪১৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে শেগাঁও এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   দর্শনীয় স্থান    শ্রী সন্ত গজানন মহারাজ মন্দির,   আনন্দ সাগর   তথ্যসূত্র   বিষয়শ্রেণী:মহারাষ্ট্রের শহর
বিজয় সেন হলেন একজন বাংলাদেশী শিল্প নির্দেশক। তিনি ১৯৯২ সালের অন্ধ বিশ্বাস চলচ্চিত্রে শিল্প নির্দশক হিসেবে অবদান রাখার সুবাদে শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করেন।  নির্বাচিত চলচ্চিত্রসমূহ  বেহুলা - ১৯৬৬  আনোয়ারা - ১৯৬৭  কি যে করি  - ১৯৭৬  নাজমা - ১৯৮৩  আওয়ারা - ১৯৮৫  অশান্তি- ১৯৮৬  রাজলক্ষী শ্রীকান্ত  - ১৯৮৭  লালু মাস্তান - ১৯৮৭  রাঙ্গা ভাবী - ১৯৮৯   রাজার মেয়ে বেদেনী - ১৯৯১   শঙ্গনীল কারাগার  - ১৯৯২  অন্ধ বিশ্বাস  - ১৯৯২  স্বপ্নের পৃথিবী - ১৯৯৬  উত্তরেরে ক্ষেপ - ২০০০  পুরস্কার ও মনোনয়ন  বছর  পুরস্কার  বিভাগ  চলচ্চিত্র  ফলাফল ১৯৯২  জাতীয় চলচ্চিত্র পুরস্কার  শ্রেষ্ঠ শিল্প নির্দেশক  অন্ধ বিশ্বাস   তথ্যসূত্র  বহিঃসংযোগ    বিষয়শ্রেণী:বাংলাদেশী শিল্প নির্দেশক বিষয়শ্রেণী:শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি
লারকোমার ("লারকো " এবং "  " এর একটি শব্দসংক্ষেপ)  হল পেরুর লিমা শহরের মিরাফ্লোরেস জেলার হোসে লারকো অ্যাভিনিউ ও মালেকন দে লা রিজার্ভারের সংযোগস্থলে অবস্থিত একটি বিপণিবিতান। চিলীয় কোম্পানি পার্ক আরাউকোর মালিকানাধীন, এটি প্রায়শই আন্তর্জাতিক পর্যটক ও স্থানীয় উভয়ের দ্বারা পরিদর্শন করা হয়। এটি জেডব্লিউ ম্যারিয়ট হোটেল লিমা থেকে সরাসরি রাস্তার বিপরীতে অবস্থিত।   ইতিহাস  শপিং মলটি মূলত হ্যাসিন্দা আর্মেন্দারিজের অংশ ছিল,  বিশেষ করে যে অংশটি পরে আলফ্রেডো সালাজার পার্ক নামে পরিচিত, ১৯৫৩ সালে একই নামের পেরুর বৈমানিকের সম্মানে উদ্বোধন করা হয়েছিল, যিনি ১৯৩৫ সালে তার বিমানের ত্রুটির পরে আত্মত্যাগ করেছিলেন।   তথ্যসূত্র   বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:লিমার দর্শনীয় স্থান বিষয়শ্রেণী:লিমার বিপণিবিতান বিষয়শ্রেণী:লিমার ভবন ও স্থাপনা
সেভেন কী গ্রুপ প্রাইভেট লিমিটেড ১৯৬৯ সালে অ্যান্ড্রু গ্যাটির দ্বারা প্রতিষ্ঠিত একটি অস্ট্রেলীয় চলচ্চিত্র বিতরণ সংস্থা ছিল। ১৯৭৫ সালে, এটি দেশের বৃহত্তম স্বতন্ত্র প্রতিষ্ঠানে পরিণত হয়েছিল।  ১৯৮৫ সালে, গ্যাটি পেরি কর্পোরেশনের কাছে সংস্থাটি বিক্রি করেছিলেন।   ১৯৭০ এর দশকে এই সংস্থার যুক্তরাজ্যে একটি শাখা ছিল।    তথ্যসূত্র       বহিঃসংযোগ           বিষয়শ্রেণী:অস্ট্রেলিয়ার চলচ্চিত্র বিতরণকারী বিষয়শ্রেণী:অস্ট্রেলিয়ার বিলুপ্ত কোম্পানি
নলডাঙ্গার হাট রেলওয়ে স্টেশন বাংলাদেশের রাজশাহী বিভাগের নাটোর জেলার একটি রেলওয়ে স্টেশন।  ইতিহাস  পরিষেবা নলডাঙ্গার হাট রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো: একতা এক্সপ্রেস দ্রুতযান এক্সপ্রেস পঞ্চগড় এক্সপ্রেস লালমনি এক্সপ্রেস রংপুর এক্সপ্রেস   রূপসা এক্সপ্রেস সীমান্ত এক্সপ্রেস বরেন্দ্র এক্সপ্রেস তিতুমীর এক্সপ্রেস নীলসাগর এক্সপ্রেস কুড়িগ্রাম এক্সপ্রেস রকেট এক্সপ্রেস উত্তরা এক্সপ্রেস ও লোকাল ট্রেন।  তথ্যসূত্র  বিষয়শ্রেণী:নাটোর জেলার রেলওয়ে স্টেশন
__NOTOC__ ১৩০ জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর কাতুল্লিনাস ও আপার-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৩ বছর; রোম প্রতিষ্ঠার বছর)। এই বছরকে ১৩০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী  রোম সম্রাট হাড্রিয়ানের আদেশে জেরুজালেম নগরে জুপিটার দেবতার মন্দির নির্মিত হয়।   এলাকা অনুসারে    বিষয় অনুসারে    জন্ম  চিকিৎসা শাস্ত্র বিশারদ বিখ্যাত চিকিৎসক গালেন (Galen)  এশিয়া মাইনরের পার্গামামে জন্ম গ্রহণ করেন।   মৃত্যু    তথ্যসূত্র   বিষয়শ্রেণী:১৩০
জালখান মসজিদ (), যা শেহের মসজিদ নামেও পরিচিত।  এটি ছিল একটি শিয়া মসজিদ, যার অবস্থান ছিলো আধুনিক আর্মেনিয়ার রাজধানী ইয়েরেভানের শাহার কোয়ার্টারে।  আনুমানিক ১৬৮৭ সালে মসজিদটি তৎকালীন ইরানে অবস্থিত ছিলো, এবং ধারণা করা হয় ১৯২৬ থেকে ১৯২৮ সালের মধ্যে এটি ধ্বংস করা হয়।   ইতিহাস  মসজিদটি ইয়েরেভানের গালা ও তেপেবাশি পর্বতশ্রেণির মাঝখানে অবস্থিত ছিল। হেনরি লিঞ্চের মতে, মসজিদের গায়ে আরবি বর্ণমালায় তুর্কি ভাষায় লেখা ছিলো যে এটি  সালে নির্মিত হয়েছিল।   ১৯২৬ - ১৯২৮ সালের দিকে মসজিদের প্রধান হলটি ভেঙ্গে ফেলা হয়  এবং সেখানে আর্মেনিয়ান এসএসআর- এর একটি রাষ্ট্রীয় মালিকানাধীন হোটেল নির্মাণ করা হয়, যা ছিলো সোভিয়েত আর্মেনিয়ার প্রথম হোটেল।  প্রথমে ইনট্যুরিস্ট এজেন্সির নামানুসারে এর নামকরণ করা হয়েছিল ইনট্যুরিস্ট হোটেল, কিন্তু পরবর্তীতে ১৯৫৯ সালে এর নাম পরিবর্তন করে ইয়েরেভান হোটেল রাখা হয়। ১৯৯৯ সালে আবারও এর নাম পরিবর্তন করে নামকরণ করা হয় গোল্ডেন টিউলিপ হোটেল ইয়েরেভান, যা বর্তমানে ১৪ আবভিয়ান স্ট্রিটে অবস্থিত।  আজারবাইজানের রাষ্ট্রীয় আর্কাইভে সংরক্ষিত ১৯৪৯ সালের একটি আর্কাইভাল নথিতে বলা হয়েছে যে জালখান মসজিদটি একটি প্রদর্শনী হল হিসেবে ব্যবহৃত হত।   দুই তলা ভবন ও অসংখ্য কক্ষবিশিষ্ট জালখান মসজিদের মাদ্রাসার ব্যবহার দ্বিতীয় বিশ্বযুদ্ধের পর পরিবর্তিত হয়।  ২০১৮ সালের তথ্য অনুযায়ী, ওই ভবনটি, যা ১৬ আবোভিয়ান স্ট্রিটে অবস্থিত, শিল্পী সমিতির প্রদর্শনী হল হিসেবে ব্যবহৃত হয়।    চিত্রশালা    আরো দেখুন    আর্মেনিয়ায় ইসলাম   তথ্যসূত্র   বিষয়শ্রেণী:কমিউনিস্টদের দ্বারা ধ্বংসকৃত মসজিদ বিষয়শ্রেণী:১৬৮০-এর দশকে সম্পন্ন মসজিদ বিষয়শ্রেণী:এশিয়ায় ইসলাম বিরোধী মনোভাব বিষয়শ্রেণী:১৬৮৭-এ এশিয়ায় প্রতিষ্ঠিত বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:এশিয়ার মসজিদ বিষয়শ্রেণী:আর্মেনিয়ার মসজিদ
মোহাম্মদ রফিকুল ইসলাম (জন্ম: ১৯ মার্চ ১৯৬৯) একজন বাংলাদেশী শিক্ষাবিদ। তিনি বাংলাদেশ প্রকৌশল বিশ্ববিদ্যালয়ের (বুয়েট) নেভাল আর্কিটেকচার ও মেরিন ইঞ্জিনিয়ারিং বিভাগের অধ্যাপক এবং গাজীপুরে অবস্থিত আন্তর্জাতিক প্রযুক্তি বিশ্ববিদ্যালয়, ইসলামিক ইউনিভার্সিটি অব টেকনোলজির (আইইউটি) উপাচার্য।  জন্ম তিনি ১৯৬৯ সালের ১৯ মার্চ জন্মগ্রহণ করেন।  শিক্ষা মোহাম্মদ রফিকুল ইসলাম বাংলাদেশ প্রকৌশল বিশ্ববিদ্যালয়ের নেভাল আর্কিটেকচার ও মেরিন ইঞ্জিনিয়ারিং বিভাগ থেকে ১৯৯৩ সালে স্নাতক ও ১৯৯৭ সালে স্নাতকোত্তর ডিগ্রি লাভ করেন। ২০০১ সালে তিনি জাপানের ইয়োকোহামা জাতীয় বিশ্ববিদ্যালয় থেকে ডক্টরেট ডিগ্রি অর্জন করেন।  কর্মজীবন রফিকুল ইসলাম ১৯৯৪ সালে বাংলাদেশ প্রকৌশল বিশ্ববিদ্যালয়ের নেভাল আর্কিটেকচার ও মেরিন ইঞ্জিনিয়ারিং বিভাগে প্রভাষক হিসেবে শিক্ষকতা জীবন শুরু করেন। এরই ধারাবাহিকতায় ২০০৯ সালে তিনি অধ্যাপক পদে উন্নীত হন। এছাড়াও তার বিশ্বের একাধিক বিশ্ববিদ্যালয়ে অধ্যাপনার অভিজ্ঞতা রয়েছে।  অধ্যাপনার পাশাপাশি তিনি বুয়েটের ইনস্টিটিউশনাল কোয়ালিটি অ্যাসুরেন্স সেলের পরিচালক, বঙ্গবন্ধু শেখ মুজিবুর রহমান মেরিটাইম ইউনিভার্সিটির সিন্ডিকেট সদস্য, খুলনা শিপইয়ার্ড লিমিটেডের পরিচালকসহ বিভিন্ন গুরুত্বপূর্ণ দায়িত্ব পালন করেন।  মোহাম্মদ রফিকুল ইসলাম ২০২০ সালের ১ সেপ্টেম্বর গাজীপুরে অবস্থিত আন্তর্জাতিক প্রযুক্তি বিশ্ববিদ্যালয়, ইসলামিক ইউনিভার্সিটি অব টেকনোলজির (আইইউটি) উপাচার্য হিসেবে যোগদান করেন।  প্রকাশনা দেশিয় ও আন্তর্জাতিক জার্নালে তার উল্লেখযোগ্য সংখ্যক গবেষণা প্রবন্ধ প্রকাশিত হয়েছে।  তথ্যসূত্র  বিষয়শ্রেণী:১৯৬৯-এ জন্ম বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশ প্রকৌশল বিশ্ববিদ্যালয়ের শিক্ষক বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইসলামিক ইউনিভার্সিটি অব টেকনোলজির উপাচার্য
thumb|বাজরা ক্ষেত্র রাজস্থান একটি খনিজ সমৃদ্ধ রাজ্য এবং এটি একটি বৈচিত্র্যপূর্ণ অর্থনীতি রয়েছে, যেখানে কৃষি-জমি, খনি এবং পর্যটনের বৃদ্ধি প্রধান শক্তি হিসাবে কাজ করে। রাজ্যটির খনিগুলি থেকে স্বর্ণ, রূপা, বেলেপাথর, চুনাপাথর, মার্বেল, ফসফেট পাথর, তামা এবং লিগনাইট কয়লা উত্তোলন করা  হয়। রাজস্থান দেশের মধ্যে সিমেন্টের দ্বিতীয় বৃহত্তম উৎপাদক এবং ভারতে উৎপাদিত মোট লবণের এক দশমাংশ রাজ্যটি থেকে উৎপাদিত হয়।  কৃষি  thumb|রাজস্থান একটি গ্রামে সরিষা ক্ষেত্র প্রচুর পরিমাণে গম এবং বার্লি চাষ করা হয়, এছাড়াও ডাল, আখ এবং তৈলবীজ চাষ করা হয়।  তুলা ও তামাক নগদ ফসল। রাজস্থান ভারতের ভোজ্য তেলের বৃহত্তম উৎপাদক এবং তৈলবীজের দ্বিতীয় বৃহত্তম উৎপাদক। রাজস্থান ভারতের সবচেয়ে বড় উল উৎপাদনকারী রাজ্য। রাজ্যটিতে প্রধানত খরিফ ও রবি এই  দুটি ফসল ঋতু আছে। রাজস্থানে সেচের প্রধান উৎস কূপ এবং ট্যাংক। ইন্দিরা গান্ধী খাল উত্তর-পশ্চিম রাজস্থানে সেচের জলের যোগান দেয়।  রাজস্থান  ভারতে রাইসরিষা, বাজরা, সরিষা ও উল বৃহত্তম প্রযোজক এবং তৈলবীজ, মশলা ও দুধের দ্বিতীয় বৃহত্তম উৎপাদক। এছাড়া রাজ্যটি ভারতে তৃতীয় বৃহত্তম সোয়াবীন এবং মোটা শস্যের  উৎপাদক।  রাজস্থান উত্তর ভারতের অন্যতম  প্রধান দুধ উৎপাদনকারী রাজ্য। রাজস্থান দুধ উৎপাদক সমবায়  সরস ব্র্যান্ডের দুধ পণ্য  উৎপাদন করে এবং জয়পুর ও নতুন দিল্লিতে তাদের দোকান রয়েছে।  শিল্প thumb|রাজস্থান রাজ্যে জাতীয় সড়ক ৪৮-এর একটি অংশ।  রাজস্থান তার পরিবেশ, আইন-শৃঙ্খলা পরিস্থিতি, অবকাঠামো, বিনিয়োগ উপযোগী জলবায়ু এবং অনুকূল জনসংখ্যা ঘনত্বের কারণে মহারাষ্ট্র ও গুজরাটের পর ভারতের একটি প্রধান বিনিয়োগ গন্তব্য।  খনিজ  রাজস্থান পাথর উত্তোলন এবং খনিজ শিল্পে ভারতের মধ্যে অগ্রগণ্য একটি রাজ্য। রাজ্যের  উদয়পুর শহরে রয়েছে ভারতের একমাত্র এবং বিশ্বের নেতৃস্থানীয় দস্তা, লেড এবং রূপো উৎপাদক হিন্দুস্তান জিঙ্ক- এর সদর দপ্তর। রাজস্থানের ক্ষেত্রী তে তামার খনি আছে।  পর্যটন শিল্প  রাজস্থান রাজ্যের পর্যটন শিল্প উন্নতি হচ্ছে। জয়পুরের প্রাসাদ, উদয়পুরের হ্রদ, জোধপুর, বিকানির ও জৈসলমরের মরুভূমি পর্যটকদের জন্য সবচেয়ে সাধারণ স্থান। রাজ্যের অভ্যান্তরীর উৎপাদনের ১৬ শতাংশ আসে পর্যটন শিল্প থেকে। অনেক পুরোনো এবং উপেক্ষিত প্রাসাদ এবং দুর্গ এতিহ্যবাহী হোটেলে রূপান্তর করা হয়েছে। রাজ্যটিতে পর্যটন আতিথেয়তা খাতে কর্মসংস্থান বৃদ্ধি পেয়েছে। হস্তশিল্প পর্যটন শিল্পের উন্নতির সঙ্গে হস্তশিল্প শিল্প বৃদ্ধি হয়েছে রাজ্যটিতে।  তথ্যসূত্র  বহিঃসংযোগ  বিষয়শ্রেণী:রাজস্থানের অর্থনীতি
আব্দুল ওদুদ একজন বাংলাদেশী রাজনীতিবিদ ও চাঁপাইনবাবগঞ্জ-৩ য়াসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রারম্ভিক জীবন  তিনি ১৯৬৪ সালের ১ জানুয়ারি চাঁপাইনবাবগঞ্জ সদর উপজেলার চক-আলমপুর গ্রামে জন্মগ্রহণ করেন। তার পিতা মোঃ আব্দুল লতিফ বিশ্বাস এবং মাতা মোসাম্মাৎ জেবুন নেসা। পাঁচ বোন ও তিন ভাইয়ের মধ্যে আব্দুল ওদুদ পিতা-মাতার সর্বকনিষ্ঠ সন্তান। মহারাজপুর প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে রাজশাহী শিরোইল উচ্চ বিদ্যালয়ে ষষ্ঠ শ্রেণীতে ভর্তি হন। সেই সময় রাজনৈতিক কারণে তিনি একবার কারাবরণও করেন। এতে তার পড়ালেখার ক্ষতিও হয়। পুনরায় দশম শ্রেণীতে ভর্তি হয়ে মহারাজপুর উচ্চ বিদ্যালয় থেকে ১৯৭৮ সালে এস.এস.সি পরীক্ষা দেন। তিনি বিবাহিত; স্ত্রীর নাম মোসাম্মাৎ মজির্না ওদুদ। তিনি তিন সন্তানের জনক।   রাজনৈতিক জীবন  ২০০৮ সালে অনুষ্ঠিত জাতীয় সংসদ নির্বাচনে তিনি বাংলাদেশ আওয়ামী লীগের মনোনোয়ন লাভ করেন এবং জাতীয় সংসদের ৪৫নং আসন চাঁপাইনবাবগঞ্জ-৩ থেকে জয়লাভ করেন। তিনি ২০১৪ সালের জাতীয় নির্বাচনে প্রতিদ্বন্দ্বীতাহীন হিসেবে দ্বিতীয়বারের মতো সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে আওয়ামী লীগের মনোনয়নে নৌকার পক্ষে পুনরায় প্রতিদ্বন্দিতা করেন। কিন্তু একাদশ জাতীয় সংসদ নির্বাচনে বাংলাদেশ জাতীয়বাদী দল (বিএনপি) এর মনোনীত ধানের শীষের পদপ্রার্থী মোঃ হারুনুর রশিদের কাছে পরাজিত হন। দলীয় সিদ্ধান্তে প্রায় চার বছর পর মোঃ হারুনুর রশিদ এবং অন্যান্য বিএনপি সাংসদরা পদত্যাগ করলে পহেলা ফেব্রুয়ারি, ২০২৩ একাদশ জাতীয় সংসদ উপনির্বাচন অনুষ্ঠিত হয়। এই উপনির্বাচনেও তিনি আওয়ামী লীগের মনোনয়নে নিকটতম প্রতিদ্বন্দী ও স্বতন্ত্র প্রার্থী মোঃ সামিউল হক লিটন কে পরাজিত করে পুনরায় সংসদ সদস্য নির্বাচিত হন।  ২০২৪ সালের দ্বাদশ জাতীয় সংসদ নির্বাচনে তিনি চাঁপাইনবাবগঞ্জ-৩ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মুসলিম রাজনীতিবিদ বিষয়শ্রেণী:চাঁপাইনবাবগঞ্জ জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য